Diari Oficial de la Generalitat Valenciana


Sumari del DOGV 5482, del 02-04-2007 (2007/4154)

ORDE de 28 de març de 2007, del conseller de Sanitat, per la qual es regulen els requisits d'autorització administrativa i funcionament dels centres sanitaris de les empreses i entitats col·laboradores en la gestió de la Seguretat Social en relació amb les contingències d'accidents de treball i malaltia professional a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/03/28/(1)/dof/vci/html**

### Dades del document

Número de DOGV
:   5482

Data del DOGV
:   02-04-2007

Secció del DOGV
:   I. DISPOSICIONS GENERALS

Número del document
:   2007/4154


Data del document
:   28-03-2007

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * accident laboral
    * servei sanitari
    * política sanitària
    * malaltia professional
    * legislació

Correspon a la Generalitat, de conformitat amb l'article 54 de l'Estatut d'Autonomia, en la redacció donada per la Llei Orgànica 1/2006, de 10 d'abril, l'organització, administració i gestió de totes les institucions sanitàries públiques dins del territori de la Comunitat Valenciana, així com el desplegament legislatiu i l'exercici de la tutela de les institucions, entitats i funcions en matèria de sanitat i Seguretat Social.  
Les entitats col·laboradores en la gestió de la Seguretat Social en les contingències d'accident de treball i malaltia professional constituïxen un dels recursos bàsics en l'atenció sanitària dirigida als treballadors, tant curativa com rehabilitadora, derivada dels riscos per a la salut produïts pel treball.  
La col·laboració en la gestió de la Seguretat Social està regulada pels articles 67 a 79 del Text Refós de la Llei de la Seguretat Social aprovat pel Reial Decret Legislatiu 1/1994, de 20 de juliol, i el seu desplegament normatiu fonamental el constituïxen el Reial Decret 1993/1995, pel qual s'aprova el Reglament General sobre Col·laboració de les Mútues d'Accidents de Treball i Malalties Professionals (MATMPSS), modificat pel Reial Decret 428/2004 i l'Orde de 25 de novembre de 1966, sobre col·laboració de les empreses amb les entitats gestores de la Seguretat Social, modificada per l'Orde de 16 de gener de 1992, del Ministeri de Treball i Seguretat Social i l'Orde de 20 d'abril de 1998, del Ministeri de Treball i Assumptes Socials.  
L'article 12 del Reglament aprovat per Reial Decret 1993/1995 establix que les instal·lacions i servicis sanitaris de les mútues, que es troben integrats en el Sistema Nacional de Salut, hauran de reunir les condicions necessàries per a la prestació més correcta i eficaç de l'assistència sanitària i que la creació d'estes instal·lacions i servicis sanitaris i recuperadors, així com la modificació i la supressió, s'ajustaran al que establix la normativa específica que siga d'aplicació a la comunitat autònoma on s'ubiquen. Per la seua banda, l'article 4.1.b de l'Orde de 25 de novembre de 1966 establix que les empreses autoritzades per a la col·laboració en la gestió de la Seguretat Social respecte a les contingències d'accidents de treball i malalties professional, hauran de posseir instal·lacions sanitàries pròpies que siguen prou eficaces per a reunir l'amplitud i nivell adequats per a prestar l'assistència sanitària que corresponga, derivada de les contingències d'accident de treball i malaltia professional, exceptuada, si és el cas, l'hospitalització quirúrgica.  
La Llei 3/2003, de 6 de febrer, d'Ordenació Sanitària de la Comunitat Valenciana, establix, entre les competències atribuïdes a la Conselleria de Sanitat, l'autorització, qualificació, catalogació, avaluació i acreditació, si és el cas, de qualsevol tipus de servicis, centres o establiments sanitaris, així com el seu control.  
El Reial Decret 1277/2003, de 10 d'octubre establix les bases generals sobre autorització dels centres, servicis i establiments sanitaris per part de les comunitats autònomes i n'establix la classificació, denominació i definició comuna i, en l'article 3.4. establix que les comunitats autònomes regularan els procediments per a l'autorització de la instal·lació, el funcionament, la modificació o el tancament dels centres, servicis i establiments sanitaris ubicats en el seu àmbit territorial.  
Per la seua banda, l'article 5 del Decret 176/2004, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris establix en el punt 2 que s'establiran procediments administratius diferenciats d'autorització sanitària que permeten una tramitació d'acord amb el grau de complexitat dels centres; i en el punt 3 que en cada un dels procediments administratius d'autorització sanitària s'establirà l'òrgan competent per a la seua resolució. Igualment, en l'article 6, recull que la Conselleria de Sanitat podrà establir requisits complementaris als mínims que puguen establir-se en funció del que establix l'article 4 del Reial Decret 1277/2003, en l'àmbit territorial de la Comunitat Valenciana. Això justifica la regulació específica de l'autorització administrativa i funcionament dels centres sanitaris de l'entitats i empreses col·laboradores en la gestió de la Seguretat Social, en tant que centres dedicats a la prestació sanitària derivada de les contingències professionals de la Seguretat Social.  
El Decret 25/2005, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat atribuïx a la Direcció General de Salut Pública la gestió i desenvolupament de les competències de l'administració sanitària sobre les entitats col·laboradores de la Seguretat Social en la gestió de les contingències laborals.  
La Comissió Assessora de Mútues d'Accidents de treball i Malalties Professionals de la Seguretat Social en la Comunitat Valenciana, creada per l'Orde de 27 d'abril de 1993, de la Conselleria de Sanitat i Consum, té entre altres funcions, segons l'article segon, la d'informar propostes de normativa sanitària específica referent a les MATMPSS en l'àmbit territorial de la Comunitat Valenciana.  
Pel que fa a la informació sanitària mínima que han d'enviar les MATMSS i empreses col·laboradores de la Seguretat Social, regulada en esta disposició, l'article 9 de la Llei 4/2005, de Salut Pública de la Comunitat Valenciana, establix que és competència de la Conselleria de Sanitat la creació, desenvolupament i explotació d'un sistema d'informació en salut que permeta conéixer i actuar sobre l'estat de salut de la població, els factors de risc que incidisquen sobre la salut i les desigualtats en salut, així com la vigilància i control de les actuacions relacionades amb la salut de la població treballadora. D'altra banda, el Decret 16/1997, del Govern Valencià, pel qual es crea la Xarxa Valenciana de Vigilància en Salut Pública, inclou, en l'article 9, el Sistema d'Informació en Salut Laboral dins dels components de Xarxa Valenciana de Vigilància en Salut Pública   
Els centres sanitaris de les entitats col·laboradores de la Seguretat Social en relació amb les contingències d'accident de treball i malaltia professional en la Comunitat Valenciana van ser regulats per l'Orde de 9 de maig de 1995, de la Conselleria de Sanitat, modificada per l'Orde de 2 de febrer de 1996.  
La modificació, d'una banda, del marc normatiu que regula les actuacions de les mútues, amb la promulgació del Reglament sobre Col·laboració de les MATMSS de 1995, la Llei 31/1995, de Prevenció de Riscos Laborals, el Reial Decret 688/2005, que regula el règim de funcionament de les mútues com a servici de prevenció alié, així com la regulació del seguiment i control de la prestació econòmica i de les situacions d'incapacitat temporal, a través del Reial Decret 577/1997; per un altre, la modificació del marc normatiu sanitari sobre autorització de centres i servicis sanitaris i sistemes d'informació sanitària, així com l'experiència adquirida al llarg dels anys en què la Conselleria de Sanitat ha exercit les competències en la matèria, aconsellen l'adaptació de la normativa sanitària específica a l'ordenament jurídic vigent.  
Per tot això que s'ha exposat, prèvia consulta a la Comissió Assessora de Mútues d'Accidents de treball i Malalties Professionals de la Seguretat Social en la Comunitat Valenciana, creada per l'Orde de 27 d'abril de 1993, de la Conselleria de Sanitat i Consum, i conforme amb el Consell Jurídic Consultiu de la Comunitat Valenciana, fent ús de les facultats que tinc conferides per l'article 35 de la Llei 5/83 de Govern Valencià  
ORDENE  
Article 1. Objecte  
La present Orde té com a objecte:  
a) establir els requisits d'estructura i equipament dels centres sanitaris de les MATMSS i empreses col·laboradores de la Seguretat Social en la gestió de les contingències professionals a la Comunitat Valenciana  
b) regular el procediment d'autorització administrativa d'eixos centres sanitaris  
c) establir la informació sanitària mínima sobre contingències professionals que han d'enviar les MATMSS i empreses col·laboradores en la Comunitat Valenciana a la Conselleria competent en matèria de Sanitat.  
Article 2. Àmbit d'aplicació  
Esta orde s'aplica a:  
a) els centres sanitaris gestionats per les mútues d'accidents de treball i malalties professionals de la Seguretat Social en la Comunitat Valenciana, amb independència de la titularitat patrimonial de l'immoble  
b) les instal·lacions sanitàries pròpies de les empreses col·laboradores en la gestió de la Seguretat Social, en relació amb les contingències d'accident de treball i malaltia professional, en l'àmbit de la Comunitat Valenciana  
S'exclouen els centres sanitaris de prevenció de riscos laborals de les societats de prevenció o organitzacions vinculades a una MATMSS, d'acord amb el Reial Decret 688/2005, de 10 de juny, pel qual es regula el règim de funcionament de les mútues d'accidents de treball i malalties professionals de la Seguretat Social com a servici de prevenció alié.  
Article 3. Requisits per a l'autorització   
Sense perjuí dels requisits mínims comuns que, amb caràcter general, s'establisquen per a tots els centres sanitaris, els centres i instal·lacions sanitàries a què es referix l'article 2 hauran de reunir per a l'autorització les condicions mínimes que s'establixen en l'annex I d'esta orde.  
En el cas d'empreses col·laboradores en la gestió de la Seguretat Social amb menys de mil treballadors en una província, poden autoritzar-se centres sanitaris amb una superfície menor a l'establida en l'annex I, sempre que les instal·lacions i recursos humans que tinguen garantisquen una correcta prestació sanitària als treballadors.  
Article 4. Òrgan competent per a les autoritzacions d'obertura, modificació i tancament  
1. Les autoritzacions d'obertura, modificació i, si és el cas, tancament dels centres sanitaris d'entitats i empreses col·laboradores de la Seguretat Social, dins de l'àmbit d'aplicació de la present orde, corresponen al director general de Salut pública, i és requisit imprescindible que la MATMSS o empresa col·laboradora que els gestione compte amb la conformitat prèvia per a la seua instal·lació o tancament atorgada per resolució de l'organisme competent del Ministeri de Treball i Assumptes Socials.  
2. La resolució d'autorització administrativa atorgada pel director general de Salut Pública tindrà validesa quant a l'acreditació de la suficiència de les instal·lacions sanitàries de les Mútues d'Accidents de Treball i Malalties Professionals de la Seguretat Social davant del Ministeri de Treball i Assumptes Socials, segons que establix l'article 12 del Reglament de col·laboració de MATMSS, aprovat pel Reial Decret 1993/1995.  
3. L'autorització administrativa atorgada per la Direcció General de Salut Pública es dictarà amb independència i sense perjuí de les restants autoritzacions o llicències, competència de les distintes administracions públiques, que hagen d'atorgar-se per a l'exercici i funcionament.  
Article 5. Iniciació del procediment d'autorització   
1. Les sol·licituds d'autorització han de dirigir-se a la Direcció General de Salut Pública i poden presentar-se per qualsevol dels mitjans establits en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
2. Estes sol·licituds han d'anar acompanyades de:  
a) Qüestionari degudament omplit i firmat, segons el model de l'annex II.   
b) Plans del centre en què s'indique la superfície total del centre i la distribució de les dependències  
c) Llicència municipal d'activitat o certificat sobre els locals i instal·lacions, fet per un tècnic competent i visat pel col·legi professional corresponent, en el qual es faça constar que el centre disposa dels locals i instal·lacions adequats a la finalitat que es destinen, així com que es complix la normativa corresponent sobre protecció contra incendis i de barreres arquitectòniques.  
No cal aportar la documentació establida en els apartats a i b, en el cas que les dades hagen sigut presentades per a la conformitat prèvia del Ministeri de Treball i Assumptes Socials, i no hi haja modificacions  
Article 6. Instrucció del procediment d'autorització  
1. El Servici de Salut Laboral, de la Direcció General de Salut Pública ha d'estudiar la sol·licitud i documentació adjunta, i ha de requerir, si és el cas, que s'esmenen els defectes o deficiències en la documentació exigida, en el termini de deu dies, de conformitat amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques. Transcorregut el termini sense haver atés el requeriment, se'l tindrà per desistit, mitjançant una resolució que ha de ser notificada al sol·licitant.  
2. Una vegada rebuda la documentació, des de la Unitat de Salut Laboral del Centre de Salut Pública corresponent es farà visita d'inspecció al centre per a comprovar l'adequació als requisits.  
3. Els centres tindran a disposició dels tècnics de Salut Laboral la documentació necessària per a la comprovació dels requisits exigits   
Article 7. Resolució del procediment d'autorització  
A la vista de l'informe de la inspecció, el Servici de Salut Laboral, de la Direcció General de Salut Pública, emetrà proposta de resolució. A la vista de l'expedient i de la proposta efectuada, el director general de Salut Pública resoldrà sobre l'autorització sol·licitada. Les resolucions denegatòries han d'incloure sempre una exposició dels motius. Les resolucions dictades a l'empara d'esta orde podran ser recorregudes davant del conseller de Sanitat segons el que disposa la Llei 30/1992, de Règim Jurídic de les Administracions Públiques i del Procediment Administratiu Comú.   
Article 8. Comunicació al Registre Autonòmic de Centres, Servicis i Establiments Sanitaris de la Comunitat Valenciana  
Les autoritzacions d'obertura, modificació i, si és el cas, tancament dels centres sanitaris d'entitats i empreses col·laboradores de la Seguretat Social, dins de l'àmbit d'aplicació d'esta orde, seran comunicades, als efectes oportuns, al Registre Autonòmic de Centres, Servicis i Establiments Sanitaris de la Comunitat Valenciana, establit en el Decret 176/2004, del Consell de la Generalitat.  
Article 9. Comunicació de modificacions   
Les entitats i empreses col·laboradores en la gestió de la Seguretat Social remetran a la Direcció General de Salut Pública una comunicació de les modificacions que es produïsquen en els centres existents, referides a personal, horari d'obertura, equipament clínic o qualsevol altre aspecte que afecte el seu funcionament, i han d'usar per a això el model de document establit en l'annex III.  
Article 10. Informació sanitària  
Anualment, abans del final del segon trimestre, les MATMSS i empreses col·laboradores han d'enviar a la Direcció General de Salut Pública informació actualitzada sobre la seua activitat sanitària en relació amb les contingències professionals, segons especificacions de l'annex IV, i a través de l'aplicació informàtica que amb esta finalitat ha de crear la Direcció General de Salut Pública.   
Article 11. Inspecció periòdica  
1. La Direcció General de Salut Pública pot inspeccionar, amb la periodicitat que estime oportuna, el manteniment de les condicions d'obertura i funcionament dels centres assistencials de les MATMSS i empreses col·laboradores, així com avaluar-ne l'activitat sanitària  
2. La inexistència d'autorització sanitària o la seua pèrdua per l'incompliment dels requisits necessaris, tindrà les conseqüències previstes en l'article 8 del Decret 176/2004, de 24 de setembre, del Consell de la Generalitat, i serà comunicada al Ministeri de Treball i Assumptes Socials i al Registre Autonòmic de Centres, Servicis i Establiments Sanitaris de la Comunitat Valenciana.   
Article 12. Règim sancionador  
1. Quant a les infraccions i sancions cal ajustar-se al que disposa la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana i la Llei 4/2005, de 17 de juny, de la Generalitat, de Salut Pública de la Comunitat Valenciana.   
2. El procediment sancionador s'ha d'ajustar al que disposa el Reial Decret 1398/1993, de 4 d'agost, pel qual es va aprovar el reglament del procediment per a l'exercici de la potestat sancionadora.  
DISPOSICIÓ DEROGATÒRIA ÚNICA  
Queden derogades l'Orde de 9 de maig de 1995, del conseller de Sanitat i Consum, per la qual es regulen els centres sanitaris de les entitats col·laboradores en la gestió de la Seguretat Social en relació amb les contingències d'accident de treball i malaltia professional, així com l'Orde d'1 de febrer de 1996, que modifica l'esmentada orde de 9 de maig de 1995.  
DISPOSICIÓ FINAL   
La present orde entrarà en vigor l'endemà de la publicació en el Diari Oficial de la Comunitat Valenciana.  
Valencia a 28 de marzo de 2007   
El conseller de Sanitat,   
RAFAEL BLASCO CASTANY  
ANNEX I  
Requisits  
1. Funcions assistencials  
Els centres sanitaris, la classificació dels quals es farà d'acord amb el Reial Decret 1277/2003, poden dur a terme una o diverses de les funcions següents:  
- Primera assistència d'accidents de treball i malalties professionals  
- Recuperació i rehabilitació d'accidents de treball i malalties professionals  
- Hospitalització i/o assistència quirúrgica  
- Centre de prevenció d'accidents de treball i malalties professionals dins de l'acció protectora de la Seguretat Social  
- Control d'IT per contingències comunes del Sistema de Seguretat Social  
2. Equipament.  
L'equipament sanitari serà l'adequat a les funcions que du a terme el centre, i, en tot cas, el descrit en l'apartat 7 d'este annex  
Si es fan tècniques intervencionistes ha de comptar amb els mitjans necessaris per a una possible reanimació.  
Quan es facen tècniques diagnòstiques i terapèutiques que exigisquen la utilització de matèria estèril no fungible han de comptar amb un sistema d'esterilització amb capacitat suficient i protocol d'esterilització   
L'eliminació de residus sanitaris ha de fer-se de conformitat amb el que preveu el Decret 240/1994, de 22 de novembre.   
3. Identificació   
Els centres han d'estar identificats quant a l'horari d'atenció sanitària i entitat que els gestiona.   
4. Accessibilitat  
Els centres estaran ubicats en tot cas en planta baixa. En cap cas hi haurà barreres arquitectòniques que impedisquen l'accés a treballadors amb mobilitat disminuïda  
S'assegurarà l'accés directe des de la planta baixa a plantes superiors, si n'hi ha, amb mitjans adequats com ara ascensors amb capacitat adequada per al trasllat de treballadors amb mobilitat disminuïda, o altres.   
5. Recursos humans  
Els centres sanitaris disposaran de personal sanitari amb la titulació adequada a la seua oferta assistencial.  
Disposaran de personal mèdic durant tot el seu horari d'atenció al públic, exceptuant els centres dedicats exclusivament a rehabilitació, en els quals este requisit no serà imprescindible.  
6. Documentació  
Independentment del llibre d'Assistències establit en el Reglament de Col·laboració de les MATMSS, els centres sanitaris disposaran d'història clínica, d'acord amb el que establix la Llei 41/2002, de 14 de novembre, bàsica reguladora de l'autonomia del pacient i de drets i obligacions en matèria d'informació i documentació clínica i la Llei 1/2003, de 28 de gener de la Generalitat de drets i informació al pacient de la Comunitat Valenciana. Els centres sanitaris disposaran d'equips i material d'arxiu amb els sistemes de custòdia que garantisquen la seguretat de les històries clíniques. En cas de disposar de registres informatitzats, estos hauran d'estar inscrits en el Registre General de Protecció de Dades, d'acord amb la Llei orgànica 15/1999 i normativa de desplegament.  
Els centres sanitaris disposaran de fulls de reclamacions a disposició dels pacients o acompanyants, d'acord amb el Decret 77/1994, de 12 d'abril.   
7. Estructura i superfície mínima.   
Sense perjuí del compliment de les condicions establides en el Reial Decret 486/1997, de 14 d'abril, els centres sanitaris disposaran  
a) Amb caràcter general, de:  
Aigua potable  
Recepció i espera  
Servicis generals (magatzem)  
Lavabos exclusius per als usuaris i lavabos per al personal  
Calefacció/refrigeració  
Il·luminació i senyalització d'emergència  
b) Primera assistència d'accidents de treball i malalties professionals  
Sala de cures  
Despatx mèdic aïllat  
Rx i revelatge. Els aparells de Rx estaran inscrits en el Registre d'Instal·lacions Radiològiques  
c) Recuperació i rehabilitació d'accidents de treball i malalties professionals  
Despatx mèdic  
Vestidors  
Mecanoteràpia  
Electroteràpia  
Hidroteràpia (optatiu)  
d) Superfície mínima dels centres  
- Centres amb una funció assistencial: 90 m² útils  
- Centres amb dos funcions assistencials, excloent rehabilitació de AT i MP: 120 m² útils  
- Centres amb dos funcions assistencials, incloent rehabilitació de AT i MP: 140 m² útils  
- Centres amb tres o més funcions assistencials, excloent rehabilitació de AT i MP: 140 m² útils  
- Centres multifuncionals que inclouen rehabilitació de AT i MP: 175 m² útils  
8. Els centres sanitaris l'oferta assistencial dels quals incloga laboratori d'anàlisis clíniques s'ajustaran al que establix el Decret 108/2000, de 18 de juliol, del Govern Valenciana, pel qual es regula l'autorització dels laboratoris d'anàlisis clíniques.   
9. Els centres mòbils d'assistència sanitària hauran de comptar amb les instal·lacions, equipament i personal sanitari adequats a les funcions assistencials que hagen de dur a terme.   
10. Els centres sanitaris amb internament s'ajustaran als requisits que, amb caràcter general, s'establisquen per a este tipus de centres.  
ANNEX II  
Qüestionari  
A. Dades generals del centre  
Denominació  
Direcció  
Telèfon, fax, correu electrònic  
B. Horari de funcionament  
C. Dades estructurals  
Superfície útil (m²)  
Nombre de plantes  
Nombre de consultes  
Nombre de salas d'exploració  
Sala de recepció  
Situat en planta baixa (sí/no)  
Lavabos exclusius per a usuaris (sí/no)   
Vestidors exclusius per a usuaris(sí/no)   
Lavabos per a personal(sí/no)  
Vestidors personal (sí/no)  
D) DADES DEL PERSONAL  
CODI NOM CODI DE LA  
ACTIVITAT I COGNOMS NÚM. COL·LEGIAT TITULACIÓ  
   
   
D) DADES SOBRE L'EQUIPAMENT SANITARI DEL CENTRE  
Aparells, dispositius i instrumental que no siga d'usar i tirar Nombre  
   
   
ALTRES DADES  
- El centre disposa d'un arxiu d'històries clíniques (sí/no)  
- Té un contracte amb empresa autoritzada per a eliminació de residus (sí/no)  
- Disposa de fulls de reclamacions a disposició dels pacients o acompanyants, d'acord amb el Decret 77/1994, de 12 d'abril (sí/no)  
- Els aparells de Rx estan inscrits en el Registre d'Instal·lacions Radiològiques (sí/no)  
ANNEX III  
Model de notificació de modificacions de personal, horari o equipament clínic dels centres assistencials de les MATMSS i empreses col·laboradores.  
(nom) ................................DNI....................  
Centre assistencial entitat......................................  
MATMSS o empresa col·laboradora núm..............  
Domicili..........................Localitat...............  
Com a ..............................................  
En compliment de l'article 9 de l'Orde de...d...d...2007, de la Conselleria de Sanitat, per la qual es regulen els centres assistencials de les MATMSS i empreses col·laboradores en la Comunitat Valenciana, notifica a la Direcció General de Salut Pública, de la Conselleria de Sanitat, la següent modificació d'horari, personal o equipament clínic:  
Adjunta la següent documentació complementària:  
(lloc i data)  
(firma i nom de qui firma)  
IL·LM. SR. DIRECTOR GENERAL DE SALUT PÚBLICA  
ANNEX IV  
Informació sanitària mínima sobre contingències professionals que han d'enviar les MATMSS i empreses col·laboradores en la Comunitat Valenciana a la Conselleria de Sanitat  
Les dades les aporten les mútues i empreses col·laboradores. Es recullen les fonts primàries de les dades, que seran validades i elaborades per les MATMSS i empreses col·laboradores abans d'enviar-les al Servici de Salut Laboral de la Direcció General de Salut Pública, per mitjà dels mitjans informàtics que s'establisquen.  
1. Població protegida, sinistralitat i morbiditat professional  
Empreses associades i treballadors protegits en la Comunitat Valenciana, segons activitats econòmiques i municipi.   
- Identificació de l'empresa (codi del centre de treball principal)  
- Identificació dels centres de treball (codis de cada centre de treball i d'empresa)  
- Nombre de treballadors per centre de treball  
- Activitat econòmica de l'empresa i centre de treball (codis normalitzats)  
- Ubicació dels centres de treball (codis de municipi normalitzats)  
Font: Tresoreria General de la Seguretat Social.   
Accidents de treball atesos distribuïts segons sector econòmic i municipi.   
- Identificació de l'empresa (codi del centre de treball principal)  
- Identificació del centre de treball (codi de centre de treball i d'empresa)  
- Activitat econòmica de l'empresa i centre de treball (codis normalitzats)  
- Província on ocorre el AT (codis normalitzats)  
Font: DELTA  
Malalties professionals declarades distribuïdes segons diagnòstics, sector econòmic i municipi.   
- Identificació de l'empresa (codi del centre de treball principal)  
- Identificació del centre de treball (codi de centre de treball i d'empresa)  
- Activitat econòmica de l'empresa i centre de treball (codis normalitzats)  
- Província on ocorre la MP (codis normalitzats)  
- Diagnòstic (CIM-9 MC)  
Font: MATMSS i empreses col·laboradores  
2. Recursos assistencials   
a) Centres sanitaris propis de MATMSS i empreses col·laboradores: dades desagregades  
i) Característiques generals del centre assistencial  
- Funcions assistencials   
- Horari d'atenció sanitària   
Font: Servici de Salut Laboral  
ii) Estructura i recursos  
- Superfície  
- Ubicació  
- Tipus d'edificació  
- Equipament sanitari   
- Dependències sanitàries  
- Personal sanitari  
· Nom i cognoms  
· Especialitat, si n'hi ha  
· Horari  
Font: Servici de Salut Laboral  
iii) Activitat assistencial realitzada  
- Treballadors atesos per sector econòmic i municipi per accident de treball  
- Treballadors atesos per sector econòmic i municipi per malaltia professional  
- Nombre de visites mèdiques realitzades  
- Nombre de tractaments de rehabilitació  
- Nombre de sessions de rehabilitació realitzades  
- Cost per AT atés amb mitjans propis en assistència ambulatòria  
Font: MATMSS i empreses col·laboradores  
iv) En cas de disposar de centres hospitalaris  
- Nombre de llits  
- Nombre d'estades hospitalàries  
- Nombre d'ingressos  
Font: MATMSS i empreses col·laboradores  
b) Centres assistencials concertats: dades desagregades  
- Treballadors atesos per accident de treball  
- Treballadors atesos per malaltia professional  
- Cost per AT atés amb mitjans concertats en assistència ambulatòria  
Font: MATMSS i empreses col·laboradores  
III) Estudis específics  
Podran fer-se estudis específics epidemiològics o d'avaluació de l'assistència sanitària del dany laboral que es consideren necessaris.  
Definicions operatives  
- Visita mèdica: cada un dels actes mèdics d'un procés assistencial generat per un accident de treball, amb baixa o sense baixa, o una malaltia professional, confirmada o de sospita, en un centre sanitari de la xarxa assistencial de la mútua.  
- Tractament de rehabilitació: pla terapèutic de rehabilitació en els AT que requerisquen esta teràpia.  
- Sessió de rehabilitació: la visita, primera o successiva, del treballador accidentat al centre assistencial per a sotmetre's a tècniques de rehabilitació dins d'un tractament de rehabilitació.


Còpia Permalink ELI